– De slo og kastet tallerkener på meg!

Fatma og hennes tre år gamle datter er endelig gjenforent med sin mann. De kom til Norge i november. Nå befinner familien seg på et asylmottak på Vestlandet etter å ha vært fra hverandre i nesten tre år.

På transittmottaket skapte det sterke reaksjoner etter at den tidligere muslimen konverterte og ble kristen. Fatma ble døpt før jul i Den evangelisk-lutherske kirken.

Folk og barn flykter fra krig og kommer hit for å få fred. At de får oppleve dette i et fredelig land er tragisk. Nooshin Zaery, Islamsk dialog Norge

ENDELIG SAMMEN: Fatma og hennes tre år gamle datter er endelig gjenforent med sin mann. De kom til Norge i november. Nå befinner familien seg på et asylmottak på Vestlandet Foto: Dag Harald Kvammen Andersen / NRK

Ble kalt vantro

– De spurte meg hvorfor jeg har blitt kristen. Jeg svarte at det er mitt valg, sier den iranske kvinnen til NRK.

I tillegg brøt noen seg inn på rommet hennes, stjal tusen kroner og skrev ordet «kafer», som betyr vantro eller hedning, på speilet.

Historien blir bekreftet av personalet på asylmottaket.

– Å komme på et mottak og oppleve å bli trakassert, ser vi alvorlig på, sier Sissel Mehammer, regiondirektør i UDI.

– Det er klart det skaper uro når det blir utøvd vold innenfor mottakets vegger. Derfor er det viktig å jobbe forebyggende i forhold til konflikter, sier Mehammer til NRK.

LES OGSÅ: Vestlandet kan få 15 nye asylmottak

LES OGSÅ: Viste sin avsky mot asylbrannstiftere

BLE TRUET: Issa Hammer jobber som tolk og diakon. Iraneren forteller om trusler fra muslimer. Foto: Dag Harald Kvammen Andersen / NRK

Frykter for livet

Issa Hammer jobber som tolk og diakon. Iraneren forteller om trusler fra muslimer.

– De sa: «Vi finner deg uansett hvor du flytter. Vi har kontakter.» Jeg føler meg utrygg og må passe på meg selv. Om morgen kikker jeg rundt meg når jeg går ut av leiligheten. Jeg er redd for å bli drept!

SKUFFET: Nooshin Zaery, Islamsk dialog i Norge. Foto: Dag Harald Kvammen Andersen / NRK

– Dette er tragisk

Nooshin Zaery er leder for Islamsk dialog i Norge og tar sterkt avstand fra truslene mot kristne.

– Jeg reagerer sterkt på dette og fordømmer det. Vi må ha respekt for at folk skal kunne velge den religionen de vil. Folk og barn flykter fra krig og kommer hit for å få fred. At de får oppleve dette i et fredelig land er tragisk, sier hun.

LES OGSÅ: – Varmer mitt hjerte at så mange stiller opp!